FI Euroopan unionin virallinen lehti C 312/19

Ilmoitus henkilöille, joihin sovelletaan rajoittavia toimenpiteitä, joista säädetään neuvoston päätöksessä 2010/231/YUTP, sellaisena kuin se on muutettuna neuvoston päätöksellä 2012/633/YUTP, ja neuvoston asetuksessa (EU) N:o 356/2010, sellaisena kuin se on pantuna täytäntöön rajoittavien erityistoimenpiteiden käyttöönotosta Somalian tilanteen vuoksi annetulla neuvoston täytäntöönpanoasetuksella (EU) N:o 943/2012

2012/C 312/07

Seuraava ilmoitus annetaan tiedoksi henkilöille, jotka mainitaan neuvoston päätöksen 2010/231/YUTP, sellaisena kuin se on muutettuna neuvoston päätöksellä 2012/633/YUTP (1), liitteessä sekä neuvoston asetuksen (EU) N:o 356/2010, sellaisena kuin se on pantuna täytäntöön erityistoimenpiteiden käyttöönotosta Somalian tilanteen vuoksi annetulla neuvoston täytäntöönpanoasetuksella (EU) N:o 943/2012 (2), liitteessä I.

Päätöslauselman 751 (1992) nojalla perustettu turvallisuusneuvoston pakotekomitea saattoi 11 heinäkuuta 2012, 25 heinäkuuta 2012 ja 23 elokuuta 2012 ajan tasalle luettelon henkilöistä ja yhteisöistä, joihin sovelletaan Somalian tilanteen vuoksi Somaliaa koskevassa Yhdistyneiden kansakuntien turvallisuusneuvoston päätöslauselmassa 751 (1992) asetettuja rajoittavia toimenpiteitä; maan tilanteen vuoksi rajoittavia toimenpiteitä on laajennettu edelleen myöhemmissä päätöslauselmissa.

Asianomaiset henkilöt voivat toimittaa milloin tahansa YK:n turvallisuusneuvoston päätöslauselmalla 751 (1992) perustetulle YK:n pakotekomitealle hakemuksen siitä, että päätöstä kirjata heidät mainittuun YK:n luetteloon harkittaisiin uudelleen. Hakemuksen tueksi on liitettävä asianmukaiset asiakirjat. Hakemukset on lähetettävä seuraavaan osoitteeseen:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Lisätietoja: http://www.un.org/sc/committees/751/comguide.shtml

YK:n päätöksen johdosta Euroopan unionin neuvosto on päättänyt, että YK:n nimeämät henkilöt on sisällytettävä luetteloihin henkilöistä ja yhteisöistä, joihin kohdistetaan päätöksessä 2010/231/YUTP ja asetuksessa (EU) N:o 356/2010 tarkoitettuja rajoittavia toimenpiteitä. Asianomaisten henkilöiden nimeämisen perusteet esitetään neuvoston päätöksen liitteessä ja neuvoston asetuksen liitteessä I olevissa asiaankuuluvissa tiedoissa.

Asianomaisia henkilöitä pyydetään kiinnittämään huomiota siihen, että he voivat hakea asetuksen (EU) N:o 356/2010 liitteessä II mainituilla verkkosivuilla ilmoitetuilta asianomaisten jäsenvaltioiden toimivaltaisilta viranomaisilta valtuutusta käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 5 artikla).

Asianomaiset henkilöt voivat toimittaa neuvostolle hakemuksen siitä, että neuvosto harkitsisi uudelleen päätöstään sisällyttää heidät edellä mainittuihin luetteloihin. Hakemuksen tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG C — Coordination Unit Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä pyydetään kiinnittämään huomiota myös siihen, että neuvoston päätöksen voi riitauttaa unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 282, 16.10.2012, s. 47.

(2) EUVL L 282, 16.10.2012, s. 6.